Diners Club

Diners Club on Diners Club Internationalin 1950-luvulla kehittämä kansainvälinen luottokortti. Diners Club -kortin käyttäjiä on maailmassa noin 9 miljoonaa.http://kauppias.dinersclub.fi/kauppias/ Diners Club Finland. Viitattu 11.9.2013 Kortti käy maksuvälineenä yli yhdeksässä miljoonassa liikkeessä yli 185 maassa ja alueellaGrow your volume and profitability with Discover® DFS Services LLC 2010. Pohjoismaissa Diners Club -maksukorttia hallinnoi SEB Kort AB, joka on SEB AB:n (Skandinaviska Enskilda Banken) täysin omistama tytäryhtiö. SEB Kort AB on Pohjoismaiden suurin kansainvälisiä maksu- ja luottokortteja myöntävä yritys.http://www.dinersclub.fi/DOF/DinersClub/Default.aspx Diners Club Finland. Viitattu 11.9.2013 Suomessa Diners Clubilla on noin satatuhatta asiakasta.Sami Takala: Huijaako Diners Club asiakkaitaan? Helsingin Sanomat 31.12.2013, s. A31 Kortilla on voinut Suomessa maksaa noin 36 000 paikassa. Diners Club -kortit lopetettiin Suomessa 31.5.2019. ==Historia== Diners Club -kortin kehitti yhdysvaltalainen Frank McNamara ideanaan, että kortti kelpaisi luotosta monissa eri paikoissa. Aluksi kortti kävi ainoastaan ravintoloissa (diner), mutta nykyään kortilla voi maksaa muuallakin. Ensimmäiset kortit olivat kartonkia.http://www.dinersclub.com/about-us-timeline.html Diners Club International: Timeline. Viitattu 11.9.2013 Tavaramerkin omisti pitkään Citibank, mutta vuonna 2008 Discover Financial Services osti sen. Suomessa Diners Club -korttia alettiin markkinoida vuonna 1983. Diners Club Finland Oy:n ensimmäisenä Toimitusjohtajana toimi Henry Grimm. * 1950 Liikemies Frank McNamara oli maksamassa laskua lounaasta New Yorkissa. Epäonnekseen hän kuitenkin oli unohtanut lompakkonsa. Välttyäkseen tiskaamiselta Mr. McNamara allekirjoitti käyntikorttinsa, jätti sen tarjoilijalle ja pyysi laskua lähetettäväksi konttoriinsa. * 1953 Diners Clubista maailman ensimmäinen kansainvälinen maksukortti * 1953 Maailman ensimmäinen Travel & Entertainment -kortti tuli markkinoille * 1959 Kortinhaltijoita miljoona * 1960 Diners Club -kortti hyväksyttiin kaikissa maanosissa, paitsi Antarktiksella * 1967 Maailman ensimmäinen matkavakuutus saatavissa Diners Clubin kautta * 1969 Diners Club oli ensimmäinen maksukortti, joka hyväksyttiin Neuvostoliitossa * 1975 Diners Club tuo ensimmäisen yrityskortin markkinoille * 1980 Diners Club oli ensimmäinen maksukortti, joka hyväksyttiin Kiinassa * 1983 Diners Club Finland Oy perustetaan * 1984 Diners Club perustaa ensimmäisenä palkinto- ohjelman Club Rewards * 1994 SEB Kort ostaa oikeudet Pohjoismaiden Diners Clubiin * 1996 Diners Club lanseeraa ensimmäisenä pohjoismaisena maksukorttina omia kotisivujaan * 1998 Diners Club Finland Oy mahdollistaa jäsenten korttitapahtumien katselemisen internetissä * 2000 Club Rewards® -palkitsemisohjelma aloitetaan * 2003 Diners Club Lady julkaistaan Suomen markkinoilla * 2004 Diners Club lanseeraa Vision-kortin * 2005 Diners Club Persona julkaistaan Suomen markkinoilla * 2008 Discover Financial Services ostaa Diners Club Internationalin ==Lähteet== ==Aiheesta muualla== *Diners Club Finland Oy *Diners Club International Luokka:Yhdysvaltalaiset luottoyhtiöt Luokka:Maksukortit